Obama: Svi vojnici napuštaju Irak
Predsednik Obama objavio je danas da će, kao što je i ranije najavljeno, svi američki vojnici biti povučeni iz Iraka do kraja godine
Predsjednik Obama danas je izgovorio riječi na koje je veliki broj vojnih porodica dugo čekao. Gotovo 40 hiljada američkih vojnika i dalje se nalazi u Iraku. Do kraja godine ostaće ih samo od 150 do 200, koji će biti povezani sa američkom ambasadom. Povlačenje američkih snaga do kraja 2011. uvijek je bio Obamin plan. Očekivalo se međutim da će Iračani tražiti da ostanu pojedini vojni instruktori. Sporazum o tom pitanju nije postignut, nakon što su Iračani odbili da preostalim američkim vojnicima daju imunitet od krivičnog gonjenja, što je za Sjedinjene Države bilo neprihvatljivo. Na vrhuncu rata 2007, više od 170 hiljada vojnika služilo je u zemlji. Najmanje 4400 američkih vojnika poginulo je, dok je 32 hiljade povrijeđeno. Obama je 31. avgusta prošle godine zvanično objavio da Iračani preuzumijau kontrolu nad svojom bezbjednošću. Republikanci upozoravaju da bi potpuno povlačenje američkih trupa moglo da destabilizuje Irak i dovede do sektaškog nasilja. ”, smatra republikanski senator iz Arizone Džon Mekejn. Rat u Iraku je američke obveznike do jula 2011. koštao 704 milijarde dolara.